เสนอให้เปลี่ยนแผ่นป้ายแนะนำเส้นทาง ให้เป็นป้ายถาวร บนถนนพระรามที่ 4 ฝั่งขาออก เขตคลองเตย หน้าธนาคารกรุงเทพ สาขาลุมพินี ปัจจุบันเป็นแผ่นป้ายชั่วคราว พื้นสีส้ม ตัวอักษรสีดำ ไม่สะท้อนแสง ที่ติดตั้งมาตั้งแต่สมัยก่อสร้างรถไฟฟ้าใต้ดิน เมื่อ 10 ปีที่แล้ว แต่ป้ายดังกล่าวก็ยังถูกติดตั้งใช้งานมาถึงปัจจุบัน ซึ่งป้ายสีดังกล่าวควรจะใช้เฉพาะพื้นที่ก่อสร้างเท่านั้น จึงขอเสนอแนะให้ กทม. จัดทำป้ายแนะนำเส้นทางใหม่แบบถาวรทดแทนป้ายเดิม เพื่อให้ถูกต้องตามหลักวิศวกรรมจราจร และกฎหมายจราจร คือ ป้ายพื้นสีเขียว ตัวอักษรสีขาว และสะท้อนแสงในเวลากลางคืน  
.
ซึ่งสำนักการจราจรและขนส่ง กรุงเทพมหานคร ได้เคยทำการชี้แจงกลับมา เมื่อปี พ.ศ. 2563 ว่า จะดำเนินการของบประมาณ ในปี พ.ศ. 2565 แต่ผ่านมาแล้ว 2 ปี เรื่องเงียบมาตลอด ไม่มีการดำเนินการแก้ไขใดๆ จึงได้แจ้งผ่านทาง TraffyFondue เมื่อวันที่ 16 ธ.ค. 65 เลขที่ 2022-BWVQBF และได้รับคำชี้แจงกลับมา เมื่อวันที่ 9 ม.ค. 2566 ว่า จะดำเนินการของบประมาณ ในปี พ.ศ. 2567 สรุปแล้ว ปัญหาจะได้รับการแก้ไขเมื่อใดกันแน่ รอมาแล้ว 2 ปี และจะให้รอต่ออีก 1 ปี แล้วที่ผ่านมาทำอะไรกัน